Coronavirus. Orban spune că în 7-10 zile trendul ascendent va fi oprit, medicii îl contrazic.
În ultimele 24 de ore, au apărut 4.902 cazuri noi de coronavirus. Orban spune că în 7-10 zile, trendul ascendent va fi oprit. Doctorul Virgil Musta spune că frigul va duce la o creştere a numărului de cazuri.
Ai aflat deja că bilanţul pandemiei de coronavirus este tot mai sumbru. Inclusiv în ţara noastră, unde ne apropiem de 5.000 de cazuri noi pe zi.Dar, premierul Orban te linişteşte. Îţi spune că numărul cazurilor noi va scădea, în perioada următoare.Doctorul Virgil Musta de la Timişoara nu este la fel de optimist. A studiat cifrele, rata de infectare şi modul de transmitere a virusului. A analizat şi câţi dintre noi respectăm măsurile impuse de Guvern. Şi, cum vremea se răceşte tot mai tare, Musta spune că nu vom asista prea curând, la o scădere a numărului de infectări.Şi Tătaru de la Sănătate, spunea, la începutul lui septembrie, că va fi o toamnă plină.Rafila s-a declarat şi el îngrijorat, în repetate rânduri. Recent, a spunea că pandemia va mai dura cam doi ani.Virgil Musta, medic infecţionist, Spitalul Victor Babeş Timişoara: Frigul este factor favorizant pentru infecţiile respiratorii, pentru că scade imunitatea la nivelul primei porţi de intrare, la nivelul faringelui şi atunci, nici apărarea noastră nu este la fel de eficientă, ca în perioada caldă. Pe de altă parte, dacă în continuare nu se respectă regulile de bază numărul de cazuri va creşte, sistemul de sănătate va fi copleşit, iar atunci tragediile vor fi şi mai mari.